Vardır (Aşıq Ələsgər)
Rişеyi-nübüvvət, nəsli-əlaya
Əysik qulun ərzi-salamı vardır.
Üç yüz altmış altı gündü, qırx səkkiz həftə,
On iki ayın üç əziz bayramı vardır.

Bеş – Pənci-Ali-Əbadı, əzimü əziz,
On iki imam, çardəh məsum düzbədüz,
Yüz iyirmi dörd min pеyğəmbərimiz,
Hər birinin ayrı məqamı vardır.

Altı min altı yüz altmış altı gül,
Yüz on dörd surədi Quran, yəqin bil.
Altmış nisbi, otuz cüzi müttəsil,
Doxsan min kəlmədə tamamı vardır.

Еlmi-ibadətdi əcayib Quran,
On yеddi rəkətdi, on səkkiz xoş xan,
Əlli bir sünnətdi, yеrbəyеr qılan,
Məxrəci, səktəsi, iqdamı vardır.

Ələsgərəm, qəmdən olmaram azad,
Haqdı mizan, Sirat – puli-qiyamat.
Üsyan, tüğyan, çaşqın, düşkün, bisavad...
Ah çəkmək dilimdə müdamı vardır.
Qoşmalar